Hörður Eydal ( 51 ) með fljúgandi flott hobbí : Hörður Eydal er Akureyringur , sonur tónlistarhjónanna ástsælu , Helenu Eyjólfsdóttur og Finns Eydal . Æskudraumur Harðar var að verða flugmaður sem aldrei varð en í staðinn hefur Hörður safnað öllu sem tengist flugi og þá aðallega litlum flugmódelum . Stórkostlegt safn Ég hef haft mikinn áhuga á flugvélum síðan ég var fjögurra ára . Það var viðtal við mig í Vikunni árið 1976 og þá lýsti ég því yfir að ég ætlaði að verða flugmaður , “ segir Hörður Eydal en heimili hans er undirlagt af yfir 200 flugvélamódelum sem hann hefur safnað að sér síðastliðin sex ár . Í UPPÁHALDI : Airbus-vélarnar eru í miklu uppáhaldi hjá Herði enda sjaldgæfar og fallegar . Hörður ætlaði sér að gera flugið að atvinnu sinni en náði aldrei að komast svo langt . „ Ég var meira fyrir snjósleða og stelpur þannig að flugið vék fyrir því . Ég hef alltaf séð eftir því en ég er heppinn að eiga góða vini á Facebook sem eru flugstjórar hjá Icelandair og þeir eru duglegir að gefa mér ótrúlega sýn í þetta draumastarf . “ Mörg af módelunum sem eru í eigu Harðar eru sjaldgæf og nærri ófáanleg í heiminum . „ Ég veit ekki hvað safnið er metið á mikið en það eru nokkur módel hérna sem eru metin á 30 þúsund þannig að þetta eru einhver fleiri hundruð þúsund . Síðan má ekki gleyma öllum aukahlutunum sem ég á , eins og sjaldgæfum límmiðum og bókum , sem eru líka metnir á ágætisslikk , “ segir Hörður stoltur . Mundaði kjuðana með Gulla Briem ALÞJÓÐLEGIR PENNAR : Hörður á flott safn af flugpennum alls staðar að úr heiminum . Hörður er sonur tónlistarfólksins Helenu Eyjólfsdóttur og Finns Eydal . Eins og margir vita gerði Helena lagið Hvítir mávar ódauðlegt og Finnur spilaði á klarínett , saxófón og bassa , bæði með hljómsveit Ingimars Eydal , bróður síns , eða sinni eigin hljómsveit . Hörður hefur þó ekki fetað sömu spor og foreldrarnir . „ Ég lærði á trommur fyrir sunnan þegar ég var tvítugur og keypti mér sett . Ég fékk Gulla Briem til að kíkja á mig og segja mér hvort það væri eitthvað varið í þetta hjá mér . Mér til mikillar gleði hrósaði hann mér í hástert . Eftir þetta þá buðu pabbi og Ingimar mér að koma og spila með þeim í Sjallanum . En því miður var það sama sagan og með flugið , ég var of upptekinn af skemmtanalífinu og snjósleðum . Ég hef séð eftir þessu alla mína ævi en það þýðir ekki að dvelja of lengi við það , “ segir Hörður og brosir . Fúll út í Flugsafnið VÍGALEG : Hér er Boeing 787 Dreamliner í öllu sínu veldi . Nú er safnið orðið það stórt að Hörður stendur frammi fyrir því að þurfa að koma hluta af safninu fyrir annars staðar . „ Ég hafði hugsað mér að bjóða Flugsafni Íslands eitthvað af þessu en ég veit ekki hvort ég treysti þeim . Fyrir nokkrum árum lánaði ég þeim dýrmætar handbækur sem höfðu að geyma upplýsingar um allar Boeing-þoturnar . Síðan þegar ég ætlaði að fá þær aftur þá fundu þeir þær ekki og könnuðust ekkert við þetta . Þannig að ég er hálffúll út í Flugsafnið , “ segir Hörður dapur í bragði . Hörður á , eins og fyrr sagði , yfir 200 módel en á þó sín uppáhaldsmódel . „ Ég er hrikalega stoltur af Boeing 757 - módelinu mínu , það er mjög sjaldgæft og ég er einn af sex manns sem eiga svona módel . Síðan er Boeing 787 Dreamliner í miklu uppáhaldi sem og Concord-módelin mín . Annars á ég mjög erfitt með að gera upp á milli þeirra þar sem ég er í skýjunum með safnið í heild . “